ئاسمان
بایەت بۊی لەیرا  دەسوەپی بکەیمن؛ لە ئاسمان
پەنجەرەیگ بی ئەتەبە، بی چوارچووپە، بی شۊیشە
تەنیا دەروازریگە دی هۊیچیگ تر نییە
باوجی واز و فراوانە
قەت ناچار نییم بنیشمە چەوەڕی شەو خوەشیگ
نەیش سەرم وەرەو بان بەرزەو بکەم
تا بنووڕمە ئاسمان
ئاسمان هالە پشتم، هالە ژیر دەسم، بان دیدەیلم
ئاسمان سفت پیچنێدەم
و لە خوارەو بەەزمەو کەێد
بەێدەمە بان کۊیەیلە.
خانمە شاعر پۆلەندی فیسۆفا شيمبورسكا
هەنای خەڵات نۆبێل ئەرا ئەدەب لە ساڵ ١٩٩٦ وەدەس هاورد، لە وتار ناو ئاهەنگەگە وت: 
  
  
نێزانم.. ئی قسە دوو باڵ دیرێدز ئەگەر نیوتن وەخوەی بووتاد: نێزانم، وەنە وەخوەشهاڵی ئەرا خوەی سیفەگە خوارد، وەلێ ئەگەر شاعرەیلە نەزانن، کی زانێد؟. 
شيمبورسكا کە خود وتارەگە باس ئی پرسیارە کەێد، ک ئۊشێد: تەنیا ستەمکارەیل و دیکتاتۆرییەت و خایەماڵەیل جەماوری زانن، وەلێ تەنیا یەک جار زانن.
هۊیچ ئەڵاجەۊییگ نییە ک ناو مۆزات شعر بڕینە باڵای شيمبورسكا.
لەناو ئەو وێنە ک لەئاهەنگ خەڵات نۆبێل ئەرا گریاز دۊکەڵ جگارەگەی وەرەو ئاسمان وەشنێد، لەناو مێوانەیک و کەسایەتیەیل لیگ لە میوانیکردن نۆبێل لە ناو شارەوانی ستۆکهۆڵم لە سوید ئەوەیش لە ساڵ ١٩٩٦.
ئەو خانمە شاعرە لە دەیشت وڵاتەگەی ناسریاگ نەۊی، هووکارەی رووشنایی نییە، و وەپی وتیان "دابڕیاگ" ک خوەشی لە تەنیایی هات.
لە وگاریگ لە ساڵ ١٩٩٦ لە ستۆکهۆڵم وت: شاعرەیل ئی سەردەمە فرە گومان دیرن، وەتایبەت گومان لە خوەیان دیرن، ک لە ئاشکرا وە شەرمیگ وەخوەیان ئۊشن شاعر، باوجی بایەتە باوەڕیگ وەخوەد بۊیاشتاێ تا وەقۊیلێ خوەد بناسێ.
